Александър Пушкин
Желание

Превод от руски: Борис Младенов-Young, 2011

chitanka.info

Едва се влачат дългите ми дни

с тъга в сърцето по любов нещастна;

изчезнаха възторзи и мечти,

надеждата ми като свещ угасна.

Но аз мълча без ропот, с дъх сломен,

сълзи проливам — скръбно утешение

за моята душа, в любовен плен —

тя в мъката намира наслаждение.

Житейски час! Лети! Аз съм готов.

Изчезвай в мрака празно привидение!

Приятно ми е моето мъчение

и нека да умра, но от любов!

А. С. Пушкин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.